НАРОДНО ЧИТАЛИЩЕ „СТЕФАН КАРАДЖА – 1941 ГОДИНА” С. ЧЕРНООКОВО

 ОБЩ. ГЕН. ТОШЕВО, ОБЛ. ДОБРИЧ

 Д О К Л А Д

 ЗА РАБОТАТА НА НЧ „СТЕФАН КАРАДЖА – 1941 ГОДИНА”

 ПРЕЗ 2023 ГОДИНА

Читалището е самоуправляващо се културно-просветно сдружение със статут на юридическо лице с нестопанска цел. То е основния културно-образователен център в селото. Тук се запазват и предават традициите, обичаите и фолклорът на идните поколения. Това е мястото където чрез културните си изяви разнообразяваме живота на местното население.

Докладът за дейността на читалището е свързан с изпълнението на дейностите по Годишната програма за развитие на читалищната дейност, разработена въз основа на чл. 26 (2) от ЗНЧ и Културния календар приет на заседание на читалищното настоятелство. За изпълнението на тези приоритетни точки от много голямо значение има финансовото обезпечение.

КУЛТУРНО-МАСОВА ДЕЙНОСТ

През 2023 година с пълна сила се възобнови културния живот на читалището.

Годината започнахме с отпразнуване на всички народни празници.Изложби за отбелязване на бележити дати. Литературни изяви свързани в народните обичаи и традиции.Тържества по случай „Петльов ден”, Трифон Зарезан, Ден на самодееца и Баба Марта, Патронен празник на читалището, Земляческа среща на жителите на с. Чернооково

Участията на Групата за автентичен фолклор Черноочки” е задоволително: Фолклорен празник „Цветница” гр. Ген. Тошево, , Фолклорен събор край яз. Дрян – с. Красен, Фолклорен събор гр. Тервел, Фолклорен събор „Славеи пеят в Пчеларово”с. Пчеларово,ХІІ фолклорен събор на българите-преселници от Сев. Добруджа” с. Дъбовик ,ІІІ фолклорен младежки празник по повод Деня на музиката – с. Малина. Фолклорен събор „Богородица” гр. Ген. Тошево, Коледен богослов гр. Ген. Тошево. Национален фолклорен фестивал „Насред мегдана в Арбанаси”.

За децата през летните месеци се организира Лятна забавачница, където се проведоха творчески и занимателни игри.

БИБЛИОТЕЧНА ДЕЙНОСТ

През 2023 година библиотеката разполага с 8662 библ.единици. Стремим се да привличаме децата по-често да посещават библиотеката.

МАТЕРИАЛНА БАЗА

Читалищната сграда и парково пространство се поддържат добре.

От доста години настояваме пред Общинска администрация да се ремонтират стълбите и плочите пред сградата, защото са изкъртени и начупени. Да се надяваме, че през 2024 година и това да се случи.

Без финансовата подкрепа от страна на Общината, ние не сме в състояние да поддържаме сградния фонд на нужното ниво.

С пенсионерския клуб „Надежда” работим съвместно и си помагаме. Хората останаха малко за да се делим на читалище и клуб.

Финансово годината приключихме с разплатени всички задължения.

 ИЗГОТВИЛ

 ЧИТ.СЕКРЕТАР – РОСИЦА ТАНКОВА